Γκιρίγια Πρασάντ Κοϊράλα

Ο Γκιρίγια Πρασάντ Κοϊράλα (Girija Prasad Koirala, िरिजा प्रसाद कोइराला, 1924 - 20 Μαρτίου 2010)G.P. Koirala passes away The Hindu ήταν πολιτικός από το Νεπάλ, προσωρινός αρχηγός κράτους από το 2007 και πρωθυπουργός από το 2006 ως το 2008.

Γεννήθηκε το 1924 στο Μπιχάρ της Ινδίας. Διετέλεσε Πρωθυπουργός του Νεπάλ τέσσερις φορές έως σήμερα και υπηρέτησε σε αυτό το το αξίωμα εκ νέου από τις 30 Απριλίου του 2006 ως τον Ιούνιο του 2008, οπότε και παραιτήθηκε. 

 Πρωθυπουργίες 

Νωρίτερα, υπηρέτησε στην πρωθυπουργία της ασιατικής χώρας κατά τις περιόδους 1991-94, 1998-99 και 2000-01. Υπήρξε πρόεδρος του κόμματος Κογκρέσου του Νεπάλ και αρχηγός του Επτακομματικού Συνασπισμού (SPA). Ξεκίνησε την καριέρα του ως εργάτης στους μύλους της πατρίδας του, Μπιρατναγκάρ. Το 1991 έγινε ο πρώτος δημοκρατικά εκλεγμένος πρωθυπουργός του Νεπάλ από το 1959, όταν ο αδερφός του κέρδισε σαρωτική νίκη στις εκλογές.

 Προσωρινός Αρχηγός Κράτους 

Το Δεκέμβριο του 2006, με την προώθηση συνταγματικών αλλαγών ανέλαβε και Αρχηγός Κράτους, παραμερίζοντας το ρόλο του Βασιλιά. Συγκεκριμένα, ανέλαβε προσωρινά Αρχηγός Κράτους στις 15 Ιανουαρίου του 2007. Τον Απρίλιο του 2008 διεξήχθησαν εκλογές για Συντακτική Συνέλευση, η οποία κατήργησε τη 240χρονη Μοναρχία στις 28 Μαΐου του 2008Nepal abolishes monarchy, Al Jazeera, 29 Μαΐου 2008. Ο τελευταίος Μονάρχης του Νεπάλ, Γκιανέντρα διατάχθηκε να αποχωρήσει από το Βασιλικό Παλάτι εντός 15 ημερών.

 Παραίτηση 
Ο Κοϊράλα παραιτήθηκε στις 26 Ιουνίου του 2008, έπειτα από κριτική που δέχτηκε ότι αρνούνταν να παραδώσει την εξουσία στους Μαοϊστές, που ανεδείχθησαν νικητές στις πρόσφατες εκλογές.Ναυτεμπορική, Παραιτήθηκε ο πρωθυπουργός του Νεπάλ, 26 Ιουνίου 2008 Ο πολιτικός υπέβαλε την παραίτησή του στον νεοεκλεγέντα πρόεδρο, Ραμ Μπαράν Γιαντάβ, στις 23 Ιουλίου του 2008.Zee News, 23 Ιουλίου 2008

 Παραπομπές 

Εξωτερικοί σύνδεσμοι


Κατηγορία:Πρωθυπουργοί του Νεπάλ
Κατηγορία:Πρόεδροι του Νεπάλ